Ruhut Parmahanion Dohot Paminsangon (RPP) HKBP – Diakonia.id\nHome Ruhut Parmahanion Dohot Paminsangon (RPP) HKBP\nAla ni i ma diputushon Sinode Godang taon 1984, asa dipabangkit sada Komisi Ruhut Paminsangon laho manangkasi\ndohot padasiphon Ruhut Paminsangon i. Saut do dipabangkit Komisi i na tinolopan ni Parhalado Pusat. Jala dipillit do na gabe anggota Komisi, sian unsur Praeses, Pandita, Guru Huria, Bibelvrouw nang sian Sintua na di kota dohot na di desa.\nNdada na manguba hita di Ruhut Paminsangon ni Huria i, alai na padasiphon do jala paampithon hombar tu\npamingkirion ni Huria i. Asa nang panguhalan manang bahanbahan tusi binuat do i sian: Buku Ruhut Paminsangon naung adong hian, Konsep Ruhut Paminsangon 1976 dahot Haputusan Seminar Hukum Siasat Gereja-gereja di Sumatera Utara 1982, Aturan dahot Peraturan ni HKBP 1982-1992, Usulusul sian Ressort na pinapungu di Sinode Godang taon 1984, Usulusul sian Rapot Pandita Distrik tu Rapot Pandita taon 1983 dahot taon 1985; dung i muse hasil panangkasion na pinatupa ni anggota Komisi di opat inganan i ma di Sibolga, Sidikalang, Medan dahot Jakarta.\nDung tinangkasan angka bahan i, satolop\ndo Komisi laho paunehon goar ni “Ruhut Paminsangon di HKBP” gabe “Ruhut\nParmahanion dohot Paminsangon di HKBP”, hombar tu usul di Sinode Godang\nSangkap disi i ma, asa hombar ulaon\nparmahanion i tu ruhutruhut ni paminsangon di bagasan Huria ni Tuhanta.\nAsa marhite sian bahanbahan i ma Komisi patomutomuhon rumusan na imbaru.\nLaos pinaandar dope muse hasil rumusan i tu manang piga Distrik, isara\ntu Distrik Sumatera Timur dohot tu Distrik Medan-Aceh laho rnangido\nDung i dipapungu jala dipadomu Komisi ma\nangka pingkiran i muse di rapotna na parpudi ari 16-17 Januari 1987 di\nSTT HKBP Pematangsiantar.\nDi Sinode Godang HKBP Januari/Pebruari\n1987 dijalo do Konsep on, sitotophononhon di Rapot Pandita Hatopan 1987.\nLaho padasiphon naskah konsep i diboan ma tu Rapot Pandita HKBP\nsasadistrik bulan Agustus/September 1987, Rapot Praeses tanggal 8-11\nSeptember 1987 di Tarutung. Dung pinatomutomu saluhut angka pingkiran i,\ndipatupa ma Konsep Ruhut Parmahanion dohot Paminsangon di HKBP jala\ndiboan ma tu Rapot Pandita tanggal 9-14 Nopember 1987.\nMansai arga do pingkiran na pinatujolo\nni parrapot na marhaujungan tu sada ni roha mamutushon Konsep Ruhut\nPormahanion dahot Paminsangon di HKBP huhut manjalosa sah berlaku di\nsandok HKBP dung diedit muse.\nSai Tuhanta Jesus Kristus, ulu ni Huria\ni, Ibana ma mangurupi hita manghangoluhon dohot mandalanhon Ruhut\nParmahanion dahot Paminsangon di Huria Kristen Batak Protestan.\nPinuji ma Debata Jahowa na tongtong marmahani bangsoNa sian ari\npamilliton najolo i sahat ro di sadari on. Ibana do na mamillit jala\nmanongos AnakNa Jesus Kristus, Parmahan na denggan i (Joh. 10: 11).\nRo do Ibana tu portibi on songon\nParmahan, ditanda do ganup soara ni na pinarmahanNa. Ibana do Parmahan\nna denggan. Diseahon do hosaNa humophop angka birubiruNa. Dijaga do hita\nsian ragam ni angka huaso na songon rumang ni babiat panoro na naeng\nmamolgak hita gabe sirang sian Parmahan na denggan i.\nDijaga jala diramoti do HuriaNa na\nmarragam i songon i do nang hita di na rap mardalan dohot bangsonta\nIndonesia mandompakhon zaman na lam tu majuna rap dohot parungkilonna.\nSandok sasada Ibana do Parmahan na denggan na tuk padamehon, paluahon\ndohot pasadahon hita.\nTorop do dipabangkit Ibana angka\nnaposoNa songon parmahan di tongatonganta, alai sai adong do i na so\nhaposan. Alai anggo Tuhanta Jesus diboan do hangoluan na gok pasupasu di\nangka na pinarmahanna, jala ditulak do angka parmahan na so haposan\nnang na mamboan poda haliluon.\nIbana do nampuna hita, dagingta dohot tondinta, ro di sandok artanta\nnang parsaoranta di parhusoran ni tingki i ma zaman na lam tu majuna.\nNdang loasonna hita mago molo tongtong tajugulhon umbege, mananda huhut\nmangihuthon soaraNa dohot dalanNa. Ala ni i gabe margogo ma hita\nmarpanindangion na mangolu maradophon angka huaso na adong di tongatonga\nni parsaoranta na marragam i di portibi on, songon i nang maralohon\nangka debata sileban.\nAi hot do pandohan ni Tuhan Jesus nang\ntu hita sahat ro di sadari on na mandok: “Ditangihon angka birubirungKu\ndo soarangKu jala hutanda do nasida, diihuthon nasida do Ahu. Gabe\nhulehon tu nasida hangoluan salelenglelengna; ndang be mago nasida\nsalelenglelengna jala ndang tarrampas manang ise nasida sian tanganku”\n(Joh. 10: 27 – 28).\nAla ni i do diparmahani jala dipinsang\nIbana hita molo manimbil hita sian Hata dohot dalanNa. Ai dilehon do\npatikNa tu hita na mamboan ngolu na gok pasupasu asa tapangke i di\nbagasan holong maradophon dongan jolma. Asa ingkon badia do angka na\nporsea i, ala badia do Debata na manjou jolma tu harajaonNa (3 Musa 19:\n2; Jes. 6: 3; Mat. 5: 48; 1 Pet. 1: 15 – 16). Ala ni i ma ingkon\nsipasidingon ni na porsea i do dirina nang parsaoranna sian dosa dohot\nulaon ni sibolis (1 Pet. 2: 1 – 2).\nTama do ingkon unduk hita manjalo\nparmahanion dohot paminsangon ni Huria i, ai tarajumi do. Debata sandiri\nna patauhon hita marhite Hata dohot patikNa i, asa tau hita jongjong\nsongon halak na niasianNa jala na pinarbadiaan ni mudar ni Jesus naung\nmanobus hita gabe jolma na imbaru (2 Kor. 5:17), hubut patorashon\nhaporseaonta so hasurahan paima ro Ibana paduahalihon (1 Tes. 5: 23).\nAsa ingkon rajuman do ia ulaon\nparmahanion dohot paminsangon na pinatupa ni huria i, songon ulaula\ndohot dalan ni Debata do i laho pauliulihon huriaNa di portibi on (Mat.\n18:15 – 18; 1 Kor. 14:26).\nIa ruhut parmahanion dohot paminsangon i, i ma ruhut sidalanhononhon\nlaho marmahani dohot maminsang na maralo tu habadiaon ni huria i. Ingkon\nbadia do huria i di portibi on, ala ni i sialoon ni huria i do nasa\ndosa na niula ni ruasna unang gabe pargasipan di huria i. Ai marhite\nRuhut Parmahanion dohot Paminsangon i togutoguon ma angka pardosa\nanggiat dipauba rohana gabe mangolu ibana muse (Hes. 33: 11; 1 Kor. 5:\nAsa ia sangkap ni Ruhut Parmahanion\ndohot Paminsangon, i ma laho manogunogu dohot pauliulihon huria i.\nDibahen i ganup halak na padalanhonsa naeng manghangoluhon holong ni\nroha, unang ma songon panguhum sambing ibana dirajumi, alai songon\nparmahan do tahe na mangaramoti tondi ro di ngolu ni na pinarmahanna\n(Hes. 3: 20; Mat. 16: 19).\nManjaga asa polin huhut unang rarat dosa i di tongatongana. Ai\nmarhite sian pinsangpinsang i naeng dipanghilalahon pardosa i rimas ni\nDebata paboa na so jadi pasombuon parjahat i mian di bagasan\nMarhite jamita, poda, tangiang dohot parmahanion do palumbaon halak\nna naeng mardosa asa dipasiding dosa i huhut dijamothon dirina.\nAsa magopo do nasa paminsangon\nparhuriaon ia so nionjar ni holong ni roha nasida maminsang. Ai ndada na\nmanorui umbahen dipinsang nasida alai na mangurupi jala mangajari do.\nAnggiat marhite paminsangon i gabe mangolu tondi nang parsaoranna.\nHuria do na marmahani dohot na maminsang\nangka pangalaosi marhite angka parhalado ni huria niuluhon ni pandita\nmanang wakilna. Ndada holan parhalado disi rajuman na maminsang nasida\nalai tung sandok huria i do. Dibahen i tama do saluhut nasida manjaga\nasa unang masa pangalaosion di huria. Ala ni i ingkon saluhut do nasida\npatut palumbahon na naeng mardosa i.\nNdang sai tarbahen sandok huria i\nmarpungu, sae ma holan angka na pinajolo ni huria i, i ma angka\nparhalado ni huria. Di rapotnasida ma dipamanat ia adong sitangkasan\nmanang sipinsangon sian angka dongan na mangalaosi.\nIa i ditotophon rapot i, i do putusna.\nDung putus panimbangon taringot tu paminsangon sibahenon tu parsala,\ndipingkiri rapot i ma dalan pasingothon ibana huhut manangianghon ibana.\nAi umbahen dipinsang ibana asa saut do ibana malua sian pangalaosion\nmanang dosana gabe mangolu muse. Naeng ma botoon ni parsala, sandok\nhuria i do na patupahon paminsangon ala ni pambahenanna, ndang roharoha\nni parhalado na maminsang ibana.\nNdang tagamon so unduk rohana, jala\nmabiar huhut maila ibana, molo dihilala sandok huria i do na maminsang\nibana. Ndang jadi ginjang roha ni na maminsang, alai naeng ma mardongan\ntangiang rapot i padalanhon pinsangpinsang tu pangalaosi i, ai rap jolma\nna gale do hita hinaliangan ni dosa. Holan ala asi ni roha ni Debata\nsambing do na mangaramoti hita, umbahen so madabu hita tu dosa.\nSipinsangon ni huria do angka\nnangalaosi, partohonan manang ruas ni huria, i ma parpangalaho na maralo\ntu Hata ni Debata na mangulahon dosa na patar manang na buni. Ia dosa\nna patar i ma songon naung dipaandar di bagian III, IV, V, VI ni buku\nAlai maol do botoon taringot tu dosa na\nbuni. Masuk tuson do angka hasalaan na manggagat songon burbur, gabe\nsongon tasik ni bosi na maol longkangan, na pola tahe sai diampini halak\nMansai jorbut do panghorhon ni dosa na\nbuni, pola dipartahanhon jala dihalomohon halak laho mangulahonsa ai\ngabe utang i dihilala rohana molo so diulahon hasalaan i. Sipata do\nangka halak sisongon on martopenghon kebudayaan manang ekonomi laho\nmangulahonsa, ai sai adong do hagogoon na manait rohana, gabe lam madabu\njala mago ma haporseaon dohot ngolu partondion dohot ngolu\nparhuriaonna. Debata do na manguhumi pangalaosion na buni.\nIa angka na mandalanhon Ruhut\nParmahanion dohot Paminsangon, naeng ma na mangalehon tingkina dohot\nrohana songon parmahan na pauliulihon tondi ni pangalaosi i unang ma\nNdang sintong pardalan ni Ruhut\nParmahanion dohot Paminsangon, ia pintor dihudus mandabu paminsangon so\njolo ditopot jala ditangkasi hasalaan i (hurang hatorangan na\nUnang ma dipaujung paminsangon i marhite\nna holan sahali marrapot, alai naeng ma dua tolu hali. Molo maol\ndihatai, unang tompu, ai dokdok do ulaon manguhumi.\nAsa tagan so diputushon dope paminsangon\ni, naeng ma jolo tangkas dapot hatorangan pambahenan ni pangalaosi i ro\ndi alana umbahen dilaosi ibana patik ni Debata. Jumolo ma begeon\nhatorangan i sian pangalaosi i sandiri, ndang sian halak na asing.\nUnang ma dipangke (diperalat) Ruhut Parmahanion dohot Paminsangon i\nlaho pasombu tagas mamaloshon manang paduruhon dongan, tarlobi molo\nadong parsalisian dohot hamaolon di huria.\nNaeng do mansai jamot patulushon\npaminsangion asa tongtong marsaringar tondi parmahanion nang\npanogunoguon i, ndada naeng patubuhon hansit ni roha, baliksa asa\nditundalhon hasalaanna, jala asa lam marsangap Debata siala hamubaon ni\nNang pe dos sude dosa, ndang adong na\nmetmet dohot na balga, alai marningot tondi parmahanion dohot\npanogunoguon na adong di Ruhut Parmahanion dohot Paminsangon, nunga\nporlu adong bahenon tirket ni paminsangon i.\nDeba dosa pangalaosion nunga tuk\npinsangon holan marhite sipasingot di jolo ni parhalado, deba marrumang\nuhuman na adong hatontuanna (hukuman bersyarat), jala na umborat ndang\ntarjua so pabalion sian huria. Marhite i diondolhon disi tujuan manang\nfungsi parmahanion, pangajarion dohot panogunoguon ni Ruhut Paminsangon\ndi huria i.\nTongtong do sihobasan ni huria\npanghobasion parmahanion tu angka na hona pinsang, ai ndang lomo roha ni\nDebata mida hamatean ni parjahat. (Hes. 33:11). Ndang jolma\nsapalsapal/na so marguna, jala ndang songon musu nasida rajumon. Diingot\nPandita, Guru, Sintua, Evangelis, Parjamita Ina, Diakones dohot natorop\nma manangianghonsa, ai ingkon ingoton do, umbahen dipinsang huria\nibana, anggiat mulak nian ibana sian haliluonna. Ala ni i sitopoton do\nibana, sipaingoton nang pe jogal rohana. Ingkon naeng hilalaonna holong\nni roha ni parmahan i di ibana, anggiat olo gabe dauk rohana. Naeng do\nmulak parjahat i tinalahon ni holong ni roha. Manang beha pe uhum\ndihonahon tu parsala, jadi do ibana marminggu, siarahononhon do tahe,\nanggiat unang ditadinghon parmingguon i. Ai beha ma ibana mulak ia so\njolo ditangihon Hata ni Debata.\nAlai tutu di balian ni huria do ibana\nrajumon (l Kor. 5:11; 2 Tess. 3:6; Tit. 3:10). Naeng do dipanghilalahon\nhuria i tu parsala i asa ditanda ibana hahuranganna paboa na so haposan\nibana, ndang sitangihononhon dope hatana di huria. Saleleng adong dope\nruas ni huria di bagasan paminsangon, songon utang ma i di na sahuria i.\nNdang jadi mansohot nasida mangalului dalan manogunogu na lilu asa\nmulak tu hasintongan.\nNasa Ruhut Parmahanion dohot Paminsangon\nna pinadalan ni huria tu sasahalak ruas ni huria, sisuraton do i tu\nnotulen dohot tu buku Parmahanion dohot Paminsangon.\nRade do tongtong huria i manjangkon\nharoro ni parsala na naeng mulak i, ai marhite i lam moru ma utang ni na\nsahuria i maradophon Parmahan Na Sumurung i, i ma Tuhan i. Parbue ni\ntangiang dohot ulaon ni huria do na pinataridahon ni sangkap ni parsala\nna naeng mulak i, ala naung marpanghorhon i tu diri ni parsala i.\nDapothonon ni parsala na naeng mulak i\nma pangula ni huria dalan pabotohon sangkapna naeng mulak. Urupan ni\npangula ni huria ma ibana laho manurathon pangidoanna i, asa adong\nsiboanon tu rapot ni parhalado na niuluhon ni pandita manang wakilna.\nDung denggan ditimbangi rapot pangidoanna i, paboaon ma i muse tu ibana,\nasa rade ibana umbege hata ni tingting panjangkonon di bagasan\nSihobasan ni guru huria dohot pandita ma\nulaon panjangkonon i di tongatonga ni huria, di jolo ni Parmahan na\nSumurung i. Ai nunga saut be parsaoran na ginohan ni holong ni roha ni\nDebata na patut sihalashononhon songon ari na balga, ari pardamean di\nsandok huria i.\nTaringot tu panjangkonon di halak na\nmatemate ne: Boi do jangkonon mulak tu huria halak na hona pinsang naung\nmatemate ne, molo dipatuduhon unduk nang hamubaon ni rohana dung\nditangkasi pandita hinasintongna. Jala na boi do pasahaton tu nasida\nUlaon na Badia; songon i nang molo monding nasida, boi do antoan ni\nhuria hombar tu panangkasion ni panditana.\nTaringot tu panjangkonon di parhalado ni\nhuria: Molo hona Ruhut Parmahanion dohot Paminsangon sasahalak;\npartohonan di huria. alai nunga dipauba rohana jala dijangkon huria i\nparsitutuon dohot hatauonna, boi do nasida sumuang manjalo dohot\nmangulahon Tohonanna muse molo so pola mambahen gasip tu huria i.\nTangkas do diajari Tuhan Jesus siseanNa\ntaringot tu parmahanion i, ai didok do di Joh. 21:17 tu si Petrus:\n“Parmahani ma angka birubirungKu”. Jala di Mat. 18: 15 – 17 didok: “Molo\nmardosa donganmi, topot jala ajari ibana. holan hamu padua. Molo\nditangihon ho, dapot ho do ibana gabe donganmu muse. Alai anggo so\nditangihon ho, arahon ma donganmu sada manang dua, asa hinatindangkon ni\ndua manang tolu halak nasa hata. Alai molo so ditangihon nang nasida,\npaboa ma tu na sahuria i. Molo so ditangihon nang huria i, etong ma\nibana songon parbegu”.\nAla ni i tagan so saut dope mardosa\nsasahalak, patut do mardalan parmahanion asa unang masa nian na bali\nmanang haruar sian huria i.\nAla marsibalgai do panghorhon ni sala\nmanang dosa i, naeng ma manat angka parhalado manimbangi asa unang masa\nuhum na borat tu parsala na ummetmet, hape numeang tu parsala na\nAi ragam do dosa i. Adong do i dosa na\nso tinuntun, dosa ala na tarpaksa, dosa ala ni na ginintalan, dosa na\ntarsor, adong muse dosa naung sinangkapan hian, nang na tinuntun pe.\nAnggo panghorhon ni dosa manang\npangalaosion i, manorusi do i sahat tu harohaon ni jolma (kejiwaan),\nparsaoran di masyarakat, songon i nang tu sundut na mangihut nang tu\nsude jolma pe. Dilehon Tuhan Jesus do huaso tu angka siseanna i manesa\ndohot pahothon dosa ni angka pardosa marguru tu dosanasida be (Mat.\n16:19; 18:18; Joh. 20:23). Alai sijangkonon do mulak pardosa tu\ntongatonga ni Huria marhitehite na papatarhon hasesaan ni dosana di\nBalga do asi ni roha ni Tuhan Jesus\nmanjangkon pardosa na manolsoli rohana; alai laos balga do uhum nang\nrimas ni Debata dompak halak na jogal roha dohot pangansi. Molo\ndihaburjuhon Huria i maminsang angka pangalaosi, lam ias ma parsaoran i,\ngabe denggan pangalahona, tau sitiopon ni angka na so tang dope\nhaporseaonna. Badia ma Huria i nang idaon ni angka parugamo na asing\nmolo dipadao pangalaho ni angka siparsala i. Alai molo dipasombu do,\nramun ma Huria ni halak Kristen di roha ni angka parbegu nang parugamo\nAsa na ringkot do uhum parhuriaon, ai\npangajarion do i mangaramoti dongan, huhut manonggoti parsala di salana\ndohot manogunogu nasida mulak tu Debata.\nSitogutoguon do ruas laho mananda\nhahuranganna, manang dosana na buni, manang dosa hasianna (dosa na so\ntartinggalhonsa). Hata ni Debata do na boi maminsang dohot manogunogu\nibana asa margogo manadinghon dosa i, so pola ala pinadapot ni Ruhut\nParmahanion dohot Paminsangon. Boi do hita so dapot ni aturan ni jolma,\nalai patar do ianggo di jolo ni Debata.\nHinorhon ni i naeng ma ganup hita\nmangoloi Debata, asa unang manghorhon mara di tondinta, di ngolunta, di\nkeluarganta nang di parsaoran masyarakat, ai taboto do ndang hagabusan\nTaringot tu tirket ni pangalaosion:\nadong na dipaingot, adong do na dischorsing, adong do nang na dipecat.\nMangihuthon Buku na Badia i, adong do 5 (lima) tangga siingoton ni huria\nlaho mandalanhon Ruhut Parmahanion dohot Paminsangon.\nAsa molo madabu uhum, unang dirajumi\nruas i songon paksaan dohot uhuman sambing, alai tanggungjawab ni sandok\nruas do mangargahon dohot padalanhon Ruhut Parmahanion dohot\nPaminsangon i. Ingkon dihilala ganup ruas ni Huria do, ia Ruhut\nParmahanion dohot Paminsangon i dalan ni Huria i do i mangaramoti,\nmarmahani, papitahon Huria i dohot manogunogu ganup halak tu ngolu na\nKristen na marojahan tu Hata ni Debata (2 Tim. 3: 5; Kol.3: 16-17).\nDenggan do sude ruas ni Huria mangantusi\njala umboto Ruhut Parmahanion dohot Paminsangon i marhitehite boaboa,\nai naeng ganup nasida rade manjalo ruhut na mangonai tu nasida\nmanghorhon tu hamubaon ni roha.\nNaeng do ganup ruas ni Huria umboto jala\nmangantusi lapatan ni Patik ni Debata, lumobi pangajarion di angka na\nnaeng manghatindanghon haporseaonna. Ai tung so denggan do madabu\npinsangpinsang tu sada ruas ni Huria hape na so diboto do na sala\nTogutoguon do ruas ni Huria asa nasa pambahenanna bahen hasangapon\ndohot pujipujian tu Debata, isarana marhite tumpakna, peleanna, guguanna\ntu Huria dohot parsaoranna tu masyarakat na humaliangsa. Angka ulaon\nsisongon i do mambahen angur hakristenon gabe tartogu ganup halak laho\npasangap Debata (1 Kor. 10:31; Rom 14:18).\nNang parhalado ni Huria pe patut do togutoguon umboto Aturan ni\nHuria, Konfessi nang Ruhut Parmahanion dohot Paminsangon ni Huria asa\nunang adong na sala padalanhonsa.\nSijagahononhon do: Angka pingkiran dohot\nsangkap na paholang hita sian Debata dohot sian Hata na Badia i, angka\nna naeng manirang hita sian Huria dohot angka roha na manegai/mangalo\ndos ni roha (Rapot) ni huria i. Molo adong pangalaho na masa di\nmasyarakat umum na maralo tu Patik dohot haporseaon ni Huria, manang\nhagogoon na naeng manuruk tu tongatonga ni Huria, isarana, hamajuon\nsaonari marhite hasipelebeguon na modern, na mamboan pelean parsantabian\n(sesajen), mambahen parsaoran/panghataion dohot angka na monding, ulaon\npesta adat na nirajuman pangalapan tua na so mardomu tu parbue ni\nhaporseaon, hamoraon dohot hasangapon tu diri na so marojahan tu Hata ni\nDebata, songon i nang na mambahen Almanak gabe parhalaan, pengguguran\nkandungan dengan sengaja, kumpul kebo, korupsi, pinda ndang mamboan\nsurat parhuriaonna dohot angka na mangulahon tortor hasipelebeguon dohot\nangka na suman tusi (Epesus 5:1 1).\nSisosohononhon do tu natoras ni dakdanak\nna pasikolahon ianakhonna tu parsikolaan ni parugamo na asing asa\ndijamothon nasida di sikola i unang gabe lipe (muba) haporseaonna.\nDi Mat. 18:15 – 17, torang do didok\nTuhan Jesus tu angka siseanNa, asa tangkas dipaingot jala diajari halak\nna marsala i marhite na manopot sahali ro di dua hali, asa unang\nditorushon dalanna na sala i. Asa ndang manigor padalanon paminsangon\n(hukum percobaan) tu halak i so jolo ditopot. Tagan so saut dope mardosa\nna naeng mardosa i, molo binege baritana, tinopot ma ibana jala\npinodaan. Godang do halak na olo manangihon lumbalumba gabe ndang saut\nnasida mardosa. Molo manigor madabu uhum tu sada halak so jolo pinalumba\nibana, sala do Huria i disi, jala dihasogohon Debata do sisongon i.\nMolo so ditangihon soara ni na palumba ibana, jinou ma ibana tu jolo ni\nPandita asa dipaingot. Molo ndang ditangihon be, diarahon Pandita i ma\ndua nari donganna pasingothon ibana. Molo tong jogal rohana manulak hata\nsipaingot i, niarahon ma ibana tu jolo ni rapot Parhalado, asa disi\npinaboa tu ibana uhum na tama. Ia manigor unduk rohana manopoti\nhasalaanna jala ditundalhon, hata sipaingot na tu ibana di jolo ni rapot\ni, i nama hasaeanna.\nSiramothononhon do di Rapot Parhalado,\nsotung maposihu uhum i gabe mandele ibana; manang maneanghu gabe langgus\nrohana. Ala ni i ingkon jamot do panimbangion i. Molo so tarpaujung be,\ndiboan ma hata i tu Rapot/Sinode Ressort.\nIa uhum tu na so olo tumadinghon\npangalaosionna manang dosana, i ma sipabalion sian Huria manang sadia\nleleng. Lapatanna: ndang taruli be ibana di angka arta ni Debata, ndang\njadi marulaon na badia. Molo satahi amanta i dohot inanta i di hasalaan\ni, ndang dongan Kristen be nasida rajumon, ndang tardidi dakdanakna,\nndang lehonon suratsurat hatorangan tu nasida. Ndang haposan, ndang\ndohot ibana marsoara di parpunguan ni halak Kristen, ndang jaloon guguan\nHuria sian ibana.\nDohonon ni Pandita i ma tu ibana, na so\ntarbahen sesa dosana. Sitingtingon do di gareja nasa sipabalion\n(partohonan manang ruas), bahen lumbalumba tu Huria i jala\nsunggulsunggul, anggiat unang masa be pangalaho sisongon i. Ndang jadi\ndandoon parsala i songon ruhut harajaon, unang dirimpu halak, tarsesa\ndosa bahenon ni hepeng. Ndang pola sipaluon giringgiring laho pabalihon\npardosa i songon tu na mate. Ala nunga disoadahon halak on be\nhakristenonna di hata nang di ulaon, nang di pambahenan, jala ndang\nparduli di pinsangpinsang, etongon ma halak on songon parbegu, pabalion\nma nasida sian Huria.\nMolo hasalaan na mardomu tu tohonan do, Rapot Pandita sa-Distrik na\nniuluhon ni Praeses niadopan ni Ketua Rapot Pandita do manimbangisa.\nMarhite panandaonta di Patik ni Debata\ndi bagasan Buku na Badia i dohot Konfessi ni Hurianta lam nalnal do\nidaonta angka rumangrumang ni dosa sipasidingon (paheba 2 Musa 20; 5\nMusa 5; Mat. 5 – 7).\nMambahen butti tu haumana (mamele boras pati ni hauma/keramatna),\nmanjujur ari, mangupa tondi, pasigathon rasian ni tanganna tu datu,\nmanungkun parsorion tu ahli nujum, umpeop ulos ni tondi, umpeop Piso\nmanang hujur ni begu, mangondaondai, manahui tua sian na mate, porsea di\ntona ni natuatua na maralo tu Hata ni Debata, padalanhon juhut tata\nandorang so borhat bangke ni na mate tu kuburan (begu ni na mate i do\ndirajumi na manggalang). Martonggo di tingki mangarapot, marhajinjang\npaulak jual tu jabu tingki matean, papurpur sapata di parmonding ni\nhalak na punu (na so mardakdanak baoa) manang na mate ponggol (so sanga\nsohot) dohot tortor na marlaok hasipelebeguon.\nNa manortori, na manulangi manang manganapurani holiholi na\nniongkal, na mangalap tondi ni na marsahit (di tingki tarsonggot,\ntinggal ninna tondina di inganan i), na mardebata idup, na marsomba tu\ntunggal panaluan dohot pohung, begu, na palaho parsili dohot sipaimbar,\nna mansaem (mambahen saem, asa intap ni i), na pauli parpagaran, na\nmarsanti, na marmanuk di ampang (na manungkun dia ma na naeng masa tu\nngoluna), patupa partahanan ni daging (alemu), mandabu aji, na mandohoti\nulaon hasipelebeguon, na mangapus hoda, na marbonang manalu, mamiahi\nhoda, marmiak manuk, na mangalahat horbo na marojahan tu haporseaon\nhasipelebeguon, mangallang babi pangambat, babi panungkol, pamispison,\ndohot angka na suman tusi. Suang songon i molo gabe ruas ni partei\nmanang aliran ni sisoadahon Debata.\nNa marsomba tu mulajadi na bolon, debata asiasi, debata Batara Guru,\nmarsomba tu soripada, debata mangala bulan, i ma na marurat di ugamo\nNa mardebata arta (isara ni: mammonisme, materialisme, konsumerisme,\nkapitalisme) na maralo tu Hata ni Debata, songon i nang angka rumang ni\n“parbinotoan” na marojahan tu hasipelebeguon, nang rasialisme,\nsekularisme, panatisme na maralo tu Hata ni Debata.\nI ma na mamurai manang margapgap manang\nmanolonnolon manang marujarujaran na roa marhite goar ni Debata. Songon i\nna mansoadahon ugamo di tongatonga ni parugamo na asing. Jala ingkon\ntangkas do hita martangiang di bagasan goar ni Tuhanta Jesus Kristus Ulu\nni Huria i.\nI ma na losok marminggu, mangula manang\npapinjamhon artana pola sundat marminggu, na paloashon bidat\n(parhaporseaon na asing sian HKBP) marjamita di jabuna (asing ala\nparadaton), mangadati di ari Minggu, parhalado na padalanhon haputusan\nso tinolopan ni Pandita Ressort manang wakilna, Rapot ni Parhalado\nmanang ruas na manimbil sian aturan/paraturan ni HKBP, na manggaori\nparmingguan, mangulahon ulaon sakramen sian na so pandita, na paloashon\nbidat marjamita di huria.\nNa so manggarar guguan na tama di Huria,\nna so olo padidihon anakhonna, na manjalo pandidion paduahalihon\n(baptisan ulang), na so marsuru dakdanakna tu parguruan laho\nmanghatindanghon haporseaon, na mansoadahon ugamona di jolo ni halak, na\nmanginsahi parminggu dohot na marulaon na badia. Songon i do nang\npartohonan na sala mangulahon tohonanna. Ganup halak na mangulahon ragam\nni na sala i, sitimbangan ni Rapot Parhalado do i.\nI ma na pahatahatahon manang manihasnihasi natorasna, na mangogai\nnatoras, na so mardongan pangoloion, na mamboan parkaro manang\nparsalisianna tu jolo ni na so porsea, isara ni parbadaan ni ruas ni\nHuria sama nasida, tarmasuk ma i na marsaripe na panirangnirangon, na\nmarhu ni roha mida natuatua.\nNa mamurai natorasna, na mangonai tangan tu natorasna. na\npalaholahohon natorasna. Ndang olo marmudumuduhon ala naung matua, na\nmangarampas ugasan ni inana panoroni.\nI ma na mangarsalu donganna manang mambahen tihasna, mamunghuli\ndonganna jolma, parmabuk/sisobur tuak, alkohol. sigadis narkotika.\nmorpin dohot ganja, pasiaksiakhon na tinompa (pinahan nang angka\nNa mamusa donganna. na manggadami, mangardomi, mandormai donganna,\npaborhaton pangulubalang dohot paihutihut donganna tu ulaon sisongon i\nnang angka na maniop rasun.\nNa mangabing, na paabinghonsa. germo dohot boruboru si babi jalang\n(WTS). na marlangka pilit. na marsiduadua. na palahohon jolmana, na\nmahilolong, ro di angka na mangurupi di ulaon na jat i. Songon i muse na\nhomo sex (parmainanon ni baoa tu baoa) dohot lesbian (parmainanon ni\nboruboru tu boruboru). hahisapon dohot nasa ulaon hailaon (Rom 1:\n7. Mangonai tu Patik Paualuhon (panangkoon).\nI ma na mamogo tongosan, pardasing na\nmangansi, pangemur, pancopet, na matorbanghu pabungahon hepengna, ijon,\nsilansumhon boniaga (digadis na so boniagana), panangko, terpidana,\nNa somal manangko, manjalo na tinangko, mamogo hepeng ni halak, na\nsatahi dohot panangko, mangangati, pandobo, panodong, pambongkar,\npamorus (sitangko haminjon – pambarobo – sitangko suansuanan).\nI ma na marhata tundal dohot\nmanghatindanghon na so tutu di jolo ni jolma, papeolhon uhum, manolon na\nso tutu, na mambahen surat agong (surat kaleng).\nManghaliangi ugasan ni dongan, lumobi ugasan ni na metmet, na pogos\nmanang na mabalu, mamolamola dongan saripe ni dongan, mangalehon pokok\ntu parjuji manang manjabuisa, na paorot tuhe ni parbalohan dohot\nPangalaosion na gabe gasip di Huria, ingkon tangkas do timbangon ni\nRapot Parhalado, ai asingasing be do roha ni pangalaosi i. Tupa do masa\npangalaosion i ala ni tois ni rohana, alai adong do i ala tarsor ibana.\nIngkon sasoara sandok parhalado maminsang angka parjahat sisongon i,\nunang rarat hajahaton i. Ramun do barita ni hakristenon molo dipaula so\ndiida Huria i dosa na masa.\nDung ditompa iolma i, didok Ibana ma:\n“Ndang jadi punjung jolma i; Hubahen ma di ibana sada pangurupina bahen\ndonganna” (1 Musa 2:18). Angkup ni i didok Tuhan Jesus do di Mat. 5:32:\n“Ganup na palahohon na niolina, ia so ala ni na marmainan, na\npalangkuphonsa do. Pangalangkup do nang na mambuat na sirang i”. Antong\nna pinadomu ni Debata, ndang jadi sirangon ni jolma. Hombar tu ruhut\nhabadiaon dohot partanggungjawaban di parsaripeon ni hita halak Kristen,\ndiaturhon hurianta ma :\n1. Molo naeng mamungka pardongan\nsaripeon, ingkon jolo tuk do umur ni baoa i 19 (sampulu sia) taon, jala\nboruboru i 16 (sampulu onom) taon. Hombar do i tu na niaturhon ni\npamarenta Republik Indonesia di Undang-Undang Perkawinan. Molo asing\nsian hatontuan i (isara ni umur, tingki, panolopion ni natoras dohot\npangalaho na asing), holan Praeses di Distrik i do na boi mangalehon\n2. Sipatupaon do parmahanion,\npatoranghon lapatan dohot tanggungjawab di parsaripeon ni halak Kristen\ntu pangoli dohot oroanna andorang so tingki pamasumasuon parbagason i.\n3. Ndang hatolopan parsaripeon di ruhut hakristenon :\n4. Dung dipatupa partumpolon di bagas\nhuria manang di kantor huria manang di gareja (di adopan ni keluarga na\nsolhot dohot sintuana) ingkon jolo ditingtinghon do dua hali ari Minggu,\ni pe asa manjalo pasupasu parbagason. Molo ingkon sahali tingting ala\nni alasan na mamaksa, ingkon sian Pandita Ressort do jaloon panolopion\n(dispensasi) tusi. Nang pamasumasuon di ari Minggu ingkon sian\npanolopion ni Pandita Ressort do i, ala naung tangkas dipamanat nasida\n5. Pandita do na pasahathon pamasumasuon\ntu na marbagas di gareja. (molo ingko di pasupasu di huta, dipasahat\nPandita i ma ulaon i tu Guru Huria manang tu Sintua). Ianggo catatan\nsipil urusan ni pamarenta do i. Alai ingkon paingoton ni Huna do. sotung\ntarlalap na naeng marbagas i, ndang pasurathon parsaripeon nasida tu\ncatatan sipil. Ala ni i, 4 (opat) ari dung tingting paduahalihon, i pe\nasa patupaon pamasumasuon di na naeng marbagas i. Alai na boi do Praeses\nmanimbangi, molo ingkon humatop sian i.\n6. Tarpatupa do pamasumasuon di gareja tu na maiturun/mangalua molo:\nAdong surat sian Pandita, paboa naung jolo sian panangkasion ni\nPandita pangaluaon i, paboa na so adong ulaon nasida na maralo tu Huria\nDitangkasi Pandita i ma sipasupasuon i. Tung sura ndang panolopi\nnatoras manang pangamai (wali) pe, ianggo dung tuk umur ni baoa i nang\nboruboru i duapulusada taon be, boi do nasida pasupasuon (patudos tu\nUndang-Undang Perkawinan R.I. No. 1/74).\n7. Ndang jadi mambuat boru sahalak baoa\nna pasiranghon, saleleng somuli dope tungganeboruna hian. Tarpasahat do\ntu ibana pasupasu parbagason, manang molo lias ibana sian hasalaan siala\nni parsirangon i, manang molo naung sidung uhum parhuriaon. Suang\nsongon i do nang tu boruboru na sirang.\n8. Sipabalion do sian Huria halak\nparsiduadua. Molo dung sirang tungganeboruna parpudi jala muli muse tu\nna asing jaloon ma halak i marguru manopoti, asa dijangkon mulak tu\nHuria. Ianggo ina na tinindian dohot tubuna hot do parhuriaonna, molo so\nparolopi di sangkap ni ama i laho marsiduadua. Dung muli panindi i tu\nhalak na asing, jala holan sasadasa niolina, boi ma nasida jaloon\n9. Ingkon jolo marujung do\nparguruan ni halak na manopoti sala jala dijangkon mulak, asa boi antoan\nni Huria i nasida songon na tama tu ruas ni Huria. Molo adong pangalaho\nna so tinagam (mendadak) isara ni parsahiton, une ma dihatai parhalado i\nasa boi ditontuhon pangantoion ni Huria tu nasida.\n10. Ndang haoloan Huria mangantoi\nparbagason ni sahalak ama na mabalu, ia so jolo salpu 6 (onom) bulan\ndung monding hinabaluhonna. Suang songon i nang tu ina na mabalu sataon\nma anggo tu nasida. Alai molo ala na adong do dakdanak na tading di\nlampin (marumur di toru ni dua taon), Praeses do na boi mangalehon\npanimbangion (dispensasi); alai partoru ma dung salpu tolu bulan.\n11. Sipinsangon do parsaripeon roharoha na digoari kumpul kebo manang samen-leven, nang na ginoaran kawin kontrak pe.\n12. Sitingtinghonon do na so\netongon be ruas ni Hurianta halak namarsaripe di balian ni Huria, na\nmarsaripe holan marhite catatan sipil, manang ala na parugamo na asing\npe hamulianna, manang niolina umbahen diulahon songon i (ida 1 Kor. 7:12\n– 13 + 39). Alai tarjalo do nasida mulak tu Huria dung jolo ditolopi\nrapot ni parhalado jala dung marguru manopoti.\n13. Sipinsangon do parsaripeon na holan manjalo pasupasu raja.\n14. Tarpatupa do pandidion tu anak na niain, dung adong keputusan sian pengadilan negeri siala anak na niain (anak angkat) i.\n15. Sipabalion do halak na mangoloi\nsirang parsaripeonna tung pena sirang sian pengadilan, ia so sinirang ni\nhamatean manang ala parmainanon.\n16. Boi ma pasahaton pandidion na badia tu tubu ni panindi, dung sidung mandohoti parguruan manghatindanghon haporseaon.\n17. Boi do pasahaton pasupasu\nparsaripeon, molo masihaholongan anak/boru ni Huria i dohot boru/anak na\nro sian na asing, molo olo parugamo na asing i gabe Kristen marhitehite\nna manjalo pandidion na badia. Alai ingkon tanda tangananna do\nparjanjian, paboa na rade ibana manorushon parguruanna, dung sidung\n18. Sitiroan, sitogutoguon, siramothonon jala sipinsangon ni Huria do unang masa homo sex dohot lesbian.\n19. Sitogutoguon do ruas ni Huria i,\njala gomos paboaon tu nasida, paboa na rap marhak do anak dohot boru di\narta warisan tinadinghon ni natorasna (Gal. 3: 28).\n20. Molo naung jumolo ama monding\nmaninggalhon ina na maranak marboru, unang ma dibagibagi arta warisan\nmolo metmet dope angka dakdanak i. Alai na boi do lehonon ni ina i\npanjaean ni angka gellengna na magodang hombar tu ringkotna.\n21. Molo jumolo ama manadinghon ina na\nso maranak so marboru, marhak do ina i mamangke arta warisan i, saleleng\ndiinganhon jabuna jala ndang muli tu halak na asing (hak mewarisi\n22. Bayi tabung na sian boni ni\namanta dohot inanta i (inseminasi homogen) boi do manjalo pandidion na\nbadia. Molo ndang sian boni ni amanta dohot inanta i, dakdanak i ma muse\nmamboan dirina tu Huria dung magodang ibana. Sipinsangon do na olo\nmanjalo hajajadi ni bayi tabung di keluargana, na so hadomuan ni boni ni\nama dohot ina na marsaripe i.\n23. Sada halak na hona Ruhut Parmahanion\ndohot Paminsangon, holan sasadasa do na hona disi, ndang hona\nniolina/sinondukna manang ianakhonna ianggo so dohot nasida mangalaosi.\nMolo burju ama manang ina na so satahi\ndohot donganna saripe naung manimbil i, boi do didion posoposona, boi do\nmanghatindanghon haporseaon ianakhonna, boi do pasupasuon anak manang\nSiparmahanon ni Parhalado do asa unang masa ruhut ni hasipelebeguon\ndi tingki parsorang ni dakdanak. Unang ma masa pamolati, pagar, salaon,\nmanjujur purba, pangulpuhon, pangarundingon di partopap ni posoposo\ndohot rumang ni juji uju manganggapi.\nSipasahaton do dakdanak i tu Debata marhite pandidion na badia,\nhatop intap ni na boi. Ndang jadi pestapesta manang ulaon adat\nHona uhum huria do na marsaripe, molo sorang anak nasida baoa di\ntoru ni sia bulan, jala boruboru di toru ni ualu bulan dung manjalo\npasupasu parbagason. Asing ma molo adong Surat Hatorangan sian Dokter\nIngkon tangkas do panghobasion ni\nParhalado ni Huria i di parguruan ni angka na naeng manghatindanghon\nhaporseaon. Unang ma so tanak parbinotoan, hatauon dohot\npangantusionnasida di Hata ni Debata na tarsurat di Padan na Robi, Padan\nna Imbaru nang Katekhismus pe.\nNaeng ma tangkas parmahanion ni\nParhalado ni Huria i, manogunogu jolma tu panghirimon di haheheon ni\nangka na mate, ala hamonangan ni Kristus i, ganup adong na matean.\nMarhite i do hita marmahani ruas i, unang tartait tu angka ruhut ni\nhasipelebeguon. Tapasunggulhon ma nang lapatan ni parningotan di angka\nna monding :\nPatupahon juhut purpur sapata di parmonding ni sahalak na so maranak\ndohot so marboru, manang di parmonding ni anak sasada na so sanga\nNa jadi do patupaon pembakaran mayat (kremasi) di angka keadaan na\nterpaksa, isarana ala maol ni tano kuburan dohot alasan na asing dope\npinasahat ni suhut. Alai dijamothon Huria i ma unang masa ruhut\nhasipelebeguon, songon i di na mangongkal holi.\nJadi do boanon tu gareja angka ruas ni Huria na monding, angka na\nburju marminggu dohot marulaon na badia tagan di ngoluna, dung jolo\nditolopi parhalado ia adong pangidoan ni keluarga.\nIa adong na monding, alai ndang dapot bangkena, jala nunga saep roha\nnaung tutu do monding ibana, hombar tu pangalaho ni na masa i, boi do\npamasaon kebaktian mardongan agenda, asa tarapul na matean i, jala\nmangolu di nasida panghirimon na manongtong i.\nSitiroan do ruas ni Huria na matean, asa unang be masa disi nasa\nruhut ni hasipelebeguon, songon na tama di angka naung hinamonanghon ni\nSitiroan do ruas ni Huria di tingki na paias kuburan dohot uju\nziarah, asa tongtong ingot, na marojahan do hamamatena tu hamatean dohot\nhaheheon ni Kristus, naung manaluhon hamatean ni jolma. Ala ni i unang\nbe masa disi :\nAsa sitiroan do molo adong na pamasa sijagaron, sanggul marata uju\nmonding natuatua. Unang masa disi ulaon hasipelebeguon, alai ulaon\nkebudayaan ma i huhut naeng hatindanghononhon, Debata do naung\npasahathon pasupasu naung jinalo ni pinompar ni natuatua i tagan di\nngoluna, nang marhite pasupasu na pinangidona sian Debata Jahowa tu\npangapudian ni angka pomparanna. Holan Debata Jahowa do tahe na tuk\npasauthon pasupasu i laho ruar nang laho bongot pe, songon na\nhinatindanghon ni si Musa i (5 Musa 28:5 – 6). I ma na ingkon torang\ntarida/tarbege di na masa ulaon i.\nTumagon ma tapauli tugu na mangolu isara\npajongjong parsikolaan, gareja, koperasi sarikat tolong menolong,\nbeasiswa dohot na suman tusi.\nAlai molo tung ingkon masa ma na pajongjong tugu ala porlu patuduhon\nhasadaon ni ompu, jumolo ma tarida hasadaon di bagasan Kristus paboahon\nna rumar do tanoman i ala naung hehe Tuhan jala paheheonNa hita sian na\nmate.I ma tahe ruhutruhut na umarga di hasadaon ni sude marga, houm\ndohot bangso pe, songon hasadaon ni pamatang ni Kristus i di portibi on\ndi bagasan HuriaNa i. Ia dibagi pe burukburuk ni na mate, ndada na gabe i\npasingkop lungun ni roha. Panghirimon di ari ni Tuhan i do na tarbahen\npasingkop lungun na di bagasan rohanta i, di na rap manomunomu hita di\nari ni Tuhan i (1 Tes. 4: 13-18).\nKuburan na nieak ni dalan, manang aek magodang, tanah longsor,\nparhutaan, pembangunan, industri, na pasadahon simin, na pasadahon\nsaringsaring tu simin na imbaru.\nMolo tung adong angka na naeng pasadahon saringsaring (holiholi)\ningkon radot ma parhalado ni Huria maniroi, asa unang masa disi ruhut ni\nhasipelebeguon songon na manortori holiholi, manulangi, na mangandungi,\npamasuk holiholi tu ulos, tu pinggan dohot ampang, manganapurani,\nsongon i nang pamasuk batang ni pisang tu pangongkalan ni holiholi i\ndomu tu ruhut hasipelebeguon.\nNaeng ma parbinoto parhalado ni Huria, molo masa na mangongkal holi,\nlaos songon i manimpan holiholi i paima dipamasuk tu ingananna. Molo\ndao inganan i, gabe tu gareja ma i disimpan. Molo ulaon sadari, jalo ma\nsian kuburan na leleng tu kuburan na imbaru. Ndang sipatupaon be\nmaragenda disi. Ndang jadi ditortorhon saringsaring, jala unang ma\ndiiringi gondang manang musik laho pamasukhon tu inganan na imbaru.\nSitogutoguon do ruas ni Huria tu pangantusion na marojahan tu\nhamamate dohot haheheon ni Kristus, songon tanda ni panghirimon, haluaon\ndohot hamonangan di angka na porsea maralohon sidangolon, sibaran ro di\nAla boi do ro angka pangunjunan di na pamasa gondang, isara ni na\nsiarsiaran, songon hataridaan ni haporseaon na hurang, gabe sitiroan ni\nparhalado ni Huria do ganup na pamasa gondang.\nSipamanaton jala sijagahonon do asa unang masa nang na manjujur ari,\nmamele sombaon, ugasan homitan dohot pasipasi ni hasipelebeguon na\nHatolopan Huria do gondang di tingki na matean, alai ndang jadi masa\ndisi ondaonda hasipelebeguon, jala ingkon jolo tangkasan ni parhalado\ntaringot tu ruhut ni gondang i.\n1. J uji.\nIa juji i ma meammeam, lalaplalap na\npasuda tingki dohot hepeng, na manegai harohaon, rumatangga dohot ulaon.\nSipasingoton do nasa na mangulahon juji dohot na manjabuisa. Alai molo\nso tarpasingot be, pinsangon ma Lam marnipis do haporseaon bahenon ni\njuji, ala marojahan tu nasib dohot sibaran do halak na mangulahon\nHinaroa ni parjujion, i ma na sai holan\nmangalului pangomoan, alai rugi halak dibahen, mate ma harohaon dohot\npanghilalaan na marsiurupan. Siluluan do pangomoan na tingkos i marhite\nhaporseaon di ulaonniba (Luk. 19:1-7), huhut ingkon adong roha na\nmarpanarihon di dongan jolma (1 Kor. 12:14 – 16).\nSitingtingon do bali sian Huria angka\nruas sibunu jolma dung adong tangkas haputusan ni pengadilan jala\ndiparhatutu na binahenna i tu parhalado. Alai diingot Huria i ma huhut\nmanangianghon asa disolsoli parulanna i gabe muba rohana jala unang\nmadabu tu pandelean.\nNa boi do jaloon nasida mulak tu huria\nmolo dung torang panolsolion dohot hamubaon ni rohana mangihuthon\npanimbangion ni parhalado nang pe di bagasan hurungan ibana.\nSipasingoton jala sipinsangon do\nparmabuk dohot parganja, narkotik, morpin dohot angka na suman tusi.\nSisosoan do dohot natorasna dohot keluargana laho marmahani dohot\nmangubatisa. Manghorhon mara na balga do molo masa parmabuhon (1 Tim.\n3:3) dohot parganjaon. Torus do angka halak sisongon i gabe hatagian,\normus, ndang boi sonang rohana, ndang diantusi be mulaulaon, ai nunga\ndisegai dirina. Ndang hot be panatapanna, tunduk ma ngoluna tu halilian\nni rohana sandiri, boban ra dokdok nama mandondoni rohana jala lupa di\nuhum hasintongan (Poda 31: 4:6).\nSipabalion do ruas naung tangkas tarboto\nsigadis ganja, narkotik, morpin, dohot angka na suman tusi, dung adong\nkeputusan ni pengadilan negeri.\nSiradotan ni Huria do manjaga kerukunan antar umat beragama,\nmaradophon parugamo na asing di bagasan negaranta na berdasarkan\nPancasila. Marhite i boi sumonang hita manghobasi ulaon Huria dohot\nmanghatindanghon haporseaonta. Dipatandahon i do huhut na adong jaminan\nkebebasan beragama dohot jaminan keagamaan di negaranta. Siingotonta do,\nasa boi tongtong jumpang ngolu ni Huria na marpanindangion di tonga ni\nNdang jadi lapathononhon hata “kerukunan umat beragama” tu\npangantusion “dos do sude ugamo i”. Ai tong do marsihohot hita di\nhaporseaonta, holan di bagasan Jesus jala marhite Ibana haluaon,\nhasintongan dohot hatutuon i (Ulaon 4: 12; 1 Kor. 3: 11; Joh. 14: 6).\nSiingotonta do hajongjonganta di angka upacara nasional, paboa na\nhalak Kristen do hita, na tongtong marsihohot di bagasan pangoloion tu\nKristus Raja ni angka raja jala Tuhan ni angka tuan (Rom 13: 17; 1 Tim.\n2: 2; Ulaon 5: 29; Pangk. 19:16). Asa di na martangiang hita, i ma\ntangiang ni sada ruas ni Huria di sada negara na mangokui ugamo Kristen,\nsongon sada ugamo na niokuan ni negara Pancasila. Jala ingkon tangkas\ndo hita martangiang di bagasan Goar ni Jesus Kristus, Ulu ni Huria i.\nSitingtinghonon do na so ruas be ianakhon ni Huria na “kawin\nkontrak” dohot na holan “kawin catatan sipil” dohot boru manang anak\nsian parugamo na asing, ala ndang pangantoi Huria di parbagasonna i (1\nKor. 7:12-13 + 39). Alai tarjalo do nasida mulak tu Huria dung adong\npangidoanna tu parhalado jala dung jolo marguru.\nHuria na mamulik do etongon punguan na manimbil sian HKBP, saleleng\nso diokui HKBP nasida songon sada huria. Tarjalo do masuk tu\nHurianta ruas ni huria na so maralo haporseaonna tu haporseaonta,\nmarhite na mamboan surat hatorangan.\nAla holan mangondolhon sabagian poda na dapot di Bibel i do angka\nbidat, sipinsangon do ruas ni Huria na laho mangihuthon bidat i. Ala ni i\ndo ndang diokui HKBP hajongjongan ni bidat di ngolu haporseaon.\nAsa naeng tongtong mangolu di Huria i\nroha na marmahani, songon tangkas ni pamodaion di angka na olo tu\nhadaulaton tu Debata, ingkon songon i ma tangkas ni paminsangion di\nangka na so olo tu hangoluan, asa unang adong na mago, ala so ada\nsipaingot, jala unang marsapata nasida tu Huria i.\nDipabangkit do angka partohonan di Huria\ni laho mangulahonsa songon parmahan, ndada songon panguhum sambing.\nDiingot ma Hata na tarsurat i : “Ia ho anak ni jolma ! Nunga hupabangkit\nho bahen siparmahan halak Israel, dibahen i sai tangihon ma hata na\nruar sian pamanganku, angka sipatolhasonmu palumba nasida sian ahu. Molo\nhudok tu parjahat i : ingkon mate ho, hape ndang dipalumba ho ibana,\njala ndang diapoi ho ibana tumundalhon dalanna na jahat i, asa dapotan\nhangoluan ibana nian; sai na mate do nian parjahat i di bagasan\nhajahatonna, alai sian tanganmi do partungguhononku mudarna. Alai anggo\ndipalumba ho do parjahat i, hape ndang olo ibana tumadingkon hajahatonna\ni dohot dalanna na jahat i, mate di bagasan hajahatonna ma ibana, alai\nmalua do anggo tondim”. (Hesekiel 3: 17:l9).\nHuhut tapahusorhusor na nidok ni Tuhanta\nJesus, ai nunga dipasahat anakhinsu ni banuaginjang tu HuriaNa i, asa\ndipabali angka na so olo paubahon rohana, ai ninna do : “Hulehon pe tu\nho anakhinsu ni harajaon banuaginjang i : Nasa na niihotanmi di tano on,\nna tarihot ma i nang di banuaginjang; jala nasa na pinaluam i di tano\non, malua ma i nang di banuaginjang” (Mat. 16:19). Didok Tuhan Jesus\ndope : Jalo hamu ma Tondi Parbadia ! Molo disesa hamu dosa ni manang\nise, naung sesa ma i; molo dipahot hamu dosa ni manang ise, hot do i”.\n(Joh. 20: 22b:23).


Buku Ende Archives - Lirik Lagu Batak Buku Ende Archives - Lirik Lagu Batak\nCategory: Buku Ende\nBuku Ende No.20 O Jesus Tuhan Nami\nLirik Lagu Batak - October 10, 2020 - No comments - Buku Ende\nlirik lagu O Jesus Tuhan Nami. O Jesus Tuhannami Sai tatap hami on. Asi rohaM di hami Palua hami on. Naeng ihuthononnami Na pinatikkonMi. Naeng pasidingonnami Sogo ni rohaMi. Naeng lam botoonnami Taringot tu sude. Tinaon ni Tuhannami Uju targantung i. Luhutna dosanami Diporsan Ho disi. Unang saut mate hami Dibahen dosa i. On pe […]\nBuku Ende No.21 Bege Ma Sude Hamu\nLirik Lagu Bege Ma Sude Hamu. Bege ma sude hamu, Bege ma namarsak roha. Nunga mate utangmu. Nunga sesa sude dosa. Ala asi roha ni Anakni Debata i. I ma Tuhan Jesus i, Sipalua manisia. Ditadingkon surgo i, asa gabe jolma Ia. Tung mudarNa do use, asa sae dosanta be. Bege ma hamu sude saluhut na […]\nBuku Ende No.19 O Jesus Tatap Ma Tuson\nlirik lagu O Jesus Tatap Ma Tuson. O Jesus tatap ma tuson Pasaor TondiM tu hami on. Sai rohanami dirajai Dalanannami dipasae. Pamujinami baen ture Buhai ma rohanami be. Patinggil pinggolnami i Lao tumangihon hataMi. Haporseaonnami on Patogu ma sadari on. Papintor langkanami be Tu surgo i tu lambungMi. Pamasuk hami on sude Dung suda […]\nBuku Ende No.5 Sai Tapuji Ma Jahowa\nlirik lagu Sai Tapuji Ma Jahowa. Sai tapuji ma Jahowa Debatanta na tutu. Tapatimbul ma Amanta Na bonar huhut burju. Binsan hosangki disi Pujionku Tuhanki. Ndang haposan ni rohanta Dongan na di tano on. Ai jotjot do mubauba Tahi ni rohaninon. Dung i molo mate i Pesan ma tahina i. Sai martua manang ise Siasahon Debata. […]\nBuku Ende No.4 Sai Puji Debata\nlirik lagu Sai Puji Debata. Sai puji Debata Dibaen asi rohaNa. Huhut tongtong basa Di nasa tinompaNa. Ria ma hita be Mamuji Debata. Ai sesa do nuaeng Dosanta i dibaen. Disuru Debata AnakNa Jesus Kristus. Jadi mansai arga do hita on ditobus. Diporsan Jesus i Dosanta sasude. Asa mudarNa i Paias hita be. Dibahen i tama […]\nBuku Ende No. 3 Puji Jahowa Ale Tondingku\nlirik lagu Puji Jahowa Ale Tondingku. Puji Jahowa ale tondingku Puji Ibana Debatami. Tagan so suda dope bohalhu Naeng pujionku basaNa i. Sitompa daging tondi pe Ingkon dipuji sasude Haleluya, Haleluya. Tubu ni jolma do nang na sangap Jala na mulak tu tano i. Tahitahina pe laho do monjap Molo dibondut tanoman i. Ndang jolma hasonanganki […]\nBuku Ende No. 2 Naeng Pujionku Ho Jahowa\nlirik lagu Naeng Pujionku Ho Jahowa. Naeng pujionku Ho Jahowa Ai Ho do Debata na tutu i. Sai suru Tondi Parbadia Tu au asa hupuji goarMi. Marhitehite Jesus AnakMi Asa lomo rohaM di endengki. Togihon ma au tu AnakMu Asa tu Ho ditogu au muse. TondiM pasaorhon tu tondingku Manogu au di dalan na ture. […]\nBuku Ende No.1 Ringgas Ma Ho Tondikku\nlirik lagu ringgas ma ho tondikku. Ringgas ma ho tondikku Mamuji Debatanta i. Ai diparmudumudu Ho unang halupahon i. Disesa do dosamu Didaoni sahit mi Diudut do hosamu Diburi tondi mi. Huhut diapul-apul Roham na marsak i. Asa tung lam humibul Mingot uhumna i. Na tolhas do tu hita Uhumna na sumurung i. Dibaen holong […]\nBuku Ende No.18 Ungkap Bahal Na Ummuli\nlirik lagu Ungkap Bahal Na Ummuli. Ungkap bahal na umuli, bagas ni Debatangki. Ai tusi do au naeng muli, ganup jumpang Minggu i. Hulului do disi, bohi ni Debatangki. Nunga ro au, o Tuhanku, ro ma Ho tu au muse. Ai di bagas ingananMu, las ni roha do sude. Sai bongoti rohangkon, baen ma JoroMi […]\nBuku Ende No.17 Raja Na Tumimbul\nlirik lagu Raja Na Tumimbul. Raja na tumimbul Sigomgomi hami Jalo ma pujiannami. Denggan ni basaM do Pangoluhon hami Atik pe mardosa hami. Sai apoi pargogoi hami mangendehon SangapMi o Tuhan. Sai dipuji langit JadijadianMu Saluhut pambahenanMu. Parsinondang bolon Na marpamongguri Ho o Tuhan do dipuji. Bulan i Bintang pe Ho do pinujina Dohot sinondangna. […]


Babaniamamma, begu….. – Amani Partogi\n← Saya, Noordin dan pernikahan ala orang batak\nMale kodo au…. →\nPosted on 31 Agustus, 2009 by Hendry Lumban Gaol\nDang sadia leleng, dung hundul sude panuppang ni motor sampri i dihundulanna be, sai jumolo do dipasingot ibana atik na adong kodo na hatinggalan boan-boanon ni akka panuppang i, dungi dipadalan amanJamordong ma nanget-nanget uhut ma dibereng tu hambirang siamun, panomat pagokhon bangku na kosong i dope. “Opat nai kosong lae dah, sewa dalan ma buat annon, jala olat ni Doloksanggul do sude panuppang on” ninna supir raun on, huhut dilean rekap trip on.\nNda songoni do porsuk-tabona na mamboan motor on, anggo so pola adong nanggo lima halak sewa dalan, dang nanggo suang pasimiak. Nunga piga taon amanJamordong na manupiri sampri i, Pakkat- Medan mulak lao. Molo sian Pakkat dimanogotna i, mulak botari ma muse ibana sian medan. Dihaburjuhon ibana do namanupir i, ai holan i do nabinotona. Hea do didok simatuana ada martiga-tiga ibana jala dilean modalna, alai dang boi madalan dohot denggan.\nSahalak naburju do amanJamordong on. Jala tutu, tung tabo do dihilala akka panuppang i dipamboanna, nang pe sega dalani, sai hira dalan ni horbo alai dang hassit gotting nasida. Sai dipapuji-puji do ibana. ” sude do supir i, na malo namboru, ai pamboan niba pe sarupa do dohot dongan” ninna ibana dukkon dipuji panuppang i ibana, di nalewat huta Arbaan.\n“Imadah ito, iba mangahaphon” ninna inanta na huddul di acc i muse, jala dipangolohon akka panuppang na asing sian pudi.\nNunga marholom ari, jala nunga ro sibbbur. Dipahatop ibana ma pardalan ni motorna on, asa gira lewatan tobbak Simbahe on. “Atik boha adong sewa di Brastagi manang di Kaban jahe tahe ni pahatop ma jo” ninna ibana dibagas rohana. Tutu ma nian, dukkon sahat ibana di Kaban Jahe, adong ma muse lima nai panuppangna, sarobbongan. Hatop ma dihobasi ibana pamasukkon akka tas-tas ni sewa on tu bagasi ni sampri on. Nunga songon na lubbang di ahap ibana, tung sewa dalan pe manggohi. Ra, molo tung tuat innon manang na piga panuppang on, margatti dohot panuppang na asing, nga tabba setoran ninna rohana.\nSai las do rohani ni tokke na mida ibana, ala dang hea nanggo sahali pe margabus amanJamordong. Sadia na dapot sai dilehon do sude, maru do didok tokke i, “ai buat diho bere, aha boanonmu annon tu pahoppu i”\n“Pallean ni tulang ma dah, mardomu argani sperpat ni motor nuaeng, asa hatop tagatti, rem na nang banna nga songon na sega tulang” ninna mangalusi. Las ma tutu rohani tokke i, ai dang piga songon amanJamordong, uhut ni i tor balga-balga do dilean tokke i songon pasisigaretna.\nSipata do dibaen ibana marlagu huria didalan i. Ise tutu naso ngolngolan dimotor molo nunga onom jom. Molo tung adong panuppang i, manakku-nakkui kaset jala molo adong pangidoan ni panuppang i taringot lagu ni motor i, tor hatop do dioloi ibana, bohama asa las rohani panuppangi.\nNunga robot ari, jala sada-sada panuppang i nunga tua be. Adong na Subbul, adong di Baringin nang ro di Pollung sahat rodi Doloksanggul. Digatti ibana ma muse lagu ni motor i, jala dibaen ibana ma naribur-ribur i, ai sahalakna nama sian Dolok sanggul, asa unang langaan ibana. Nangpe nunga sappulu minit ibana mamutar-mutar di Dolok Sanggul mandiori panuppang, alai dang adong be na laho tu Pakkat. Dipadalan ibana ma motor on tu Pakkat jala huhut marende-ende gelleng sahalakna, panomat asa unang mondohongok ibana.\nDung lewat tobbak Matiti, dibereng ibana ma tu kassa sipion di hambirangna, jala toppu dibereng ibana sada namatua martujung-tujung na bottar. Hordit do rohana, alai dipapos ibana rohana na pamereng-merengon do ibana. Jala serbeng ibana tu pudi, dang adong agia hapa pe, kosong do motor i. Dung sahat tu Sosor Tabbok, dibereng ibana muse kassa sipion i, jala di ida ibana muse namatua nakkinon. Nunga songon na ro biarna, nga mallobok taroktokna. Di hojot ibana ma motor na on, asa tumibu dapot huta. Dibereng ibana ma doppak pudi, alai dang adong diida ibana jolma di bangku pudi i, kosong do motor i.\nSahat ma di Sibuluan, dibereng ibana muse doppak sipion i, di ida ma disidope opputta namatua on.\nDang toho be on, naruhana. Di gas ibana ma motor i, haru likka hian, pola do sai naeng mangaluppat mortor i didalan i. Di serbeng ibana muse tu pudi, alai dang adong i ida manang aha. Dipukka ibana ma tangiang, martangiang ma ibana dibagas rohana. “Padao ma nasa ula-ula ni sibolis, nasa jea Tuhan sian motor on” ninna ibana diparulahulakkon. Di ingot-ingot ibana ma muse aha na sala diulahon nakkinon, sian medan sahat rodi Dolok Sanggul. Ra, tikki na maradi ibana di golap-golap di tobbak ni Tele, mambolokkon kotoran, marsattabi do ibana. “Sattabi dah oppung” ninna rohana huhut ma sai diingot-ingot muse akka na asing.\nDigas ibana ma muse motor on, sa likka ni naboi motor i. Nga tarida be huta OnanGanjang. Diserbeng ibana tu pudi muse, diida ma namatua namartujung-tujung i huddul apala pas bangku partonga ni motor i.\nToppu ma dipaso ibana disada lapo dihutai, manimbuk ma ibana tu luar, marsurak ma ibana. “Tolong….tolong…jora…jora…begu….begu…” ninna amanJamordong. Humordit ma piga-piga halak nadilapoi marlojong doppak motor i. “Aha namasa” ninna nadeba\n“Begu..begu…bereng jo tulang, adong begu di motor han” ninna amanJamordong huhut ma dibukka nasida pittu pudi ni motor i.\n“Aha i, aha namasa, didia begu, basa maradi motor on…” tor toppu ma marsoara inanta namatua i, jala tong humordit rohana, hatop ma tuat tu toru, manukkun namasa.\n“Ah…..ai hodo i hape oppung, sai pinikkir nakkinon begu,…”\n“Olo…ai hodo hape i, hurippu sahalakku nama di motor on”\n“Bah…ai au do maksudmu hape begu?, babaniamamma begu….dao-dao ma nasosuman” ninna inanta namatuai, huhut ma muruhan, marbete-bete ibana tu AmanJamordong ala didok begu. Dung i, disuhuthon amanjamordong aha namasa gabe mekkel ma na salapo i.\nDang lao rohani ni amanJamordong na adong dope panuppang ni motor i, dirippu ibana nunga tuat sude panuppangna. Jala inanta na matua i pe, dung sahat motor i di Doloksanggul, tor dipaodom ibana dipudi dibangku pajjang i., ai kosong jala nga mondohondok ibana. Molo mandapothon huta, dungo inantai marnida nunga olat nidia motor i., sotung lopusan innon hutana. Dung diboto dao nai, jala dang sahat dope, dipapodom muse. Ai di huta Parbotihan do inanta namatua on innon tuat. Sabbor!!\nPos ini dipublikasikan di TORSA dan tag suhutan. Tandai permalink.\n20 thoughts on “Babaniamamma, begu…..”\n31 Agustus, 2009 pukul 4:40 am\t Balas\nMantap hian tunggane cerita nai….mate mekkel iba bahenono muna bah….olo do tutui bah….\n31 Agustus, 2009 pukul 7:58 am\t Balas\nsappe panggoraon ma ahu di kantor nehh, sai holan na mekkel\n1 September, 2009 pukul 2:08 am\t Balas\nMauliate godang bah itoanan gabe dang terasa naloja namgaula ulaonon molo nijaha tulisanmu naon, torusma hamu manulis ate asa torus boi hami marlas niroha\n2 September, 2009 pukul 7:32 am\t Balas\nMantap do lae ceritamunai,..sampai loja mekkel iba…alai molo boi judulna mungkin agak dipahalus ate..mauliate..\n6 September, 2009 pukul 8:01 am\t Balas\nGeokhi…an turi2an ni Lae on akke. Gabe sai mengkel iba manjaha. Tung namalo ma Lae on marturi2an dohot manurat. Horas Lae.\n7 September, 2009 pukul 12:59 am\t Balas\nHoras ma tutu lae tumorang,….agiat pala i, asa boi hita rap mekkel, ai dia huroa nuaeng di portibi on, anggo dang alani ekkel??…..asa tabba gajjang ni umur i laekku\n7 September, 2009 pukul 1:01 am\t Balas\n@ A.joshua permalink\n@ bernardo LG permalink\n@ Nia SInaga permalink\nAttan be na mekkel i…hehehe\n19 September, 2009 pukul 12:30 pm\t Balas\ntung mansai manat do hujaha nasinurat munaon, ai hurippu do natoho begu…i, hape naung loja do namborutta na marmotor i, gabe happy anding. Nga tumabo cerita ni lae on siang KETUPAT LEBARAN on, Horas jala mauliate\n27 September, 2009 pukul 10:10 am\t Balas\nLae A. Silaen….\nmauliate ma nunga ro hamu mandulo partukkoan nami on. Ro ro hamuna dah….adong do kopi sigarar utang i dison\n1 Oktober, 2009 pukul 1:05 pm\t Balas\nKikikikikik…. Gabe senyum2 sendiri au bang.. Nga gabe diparengkeli akka dongan au..\nAlai mantap hian do bah ceritamon.\nDon F Limbong\n23 Agustus, 2011 pukul 8:05 pm\t Balas\nai namalo ma hamu lae marturi turian\nai ise do datu muna lae\npatongon jo tu au bah lae\nasa rap jago hita lae\npos rohamu na dang pola marsaingan hita\n24 Agustus, 2011 pukul 5:36 pm\t Balas\nheheheeh lae on nian, beta ma hu patongon pe lae,…ale lae ma mambaen pulunganna ateh…..\nSitumeang Si Takkup Begu\n22 September, 2011 pukul 5:23 pm\t Balas\nAlai serius hian au manjaha, hape gabe dohot begu i mangakkat sian mobil i. Amsyiong……:D\n24 September, 2011 pukul 8:54 pm\t Balas\nUnang pa serius hu na manjahai appara, so malua begu naung tinakkup mi hehehhehe\n28 September, 2011 pukul 3:01 pm\t Balas\nai nungnga mabiar sude akka begu nuaeng.., alana nungnga ubbeguan jolma i sian begu..\nA. Putra Situmorang\n26 Desember, 2011 pukul 12:51 pm\t Balas\nSabas do serita on laeku, geok pangkilalaan bah.. alai olo do ra mandele begu i manjaha serita on ate, burju2 do iba di ramba2 i alai sai di seritai angka jolma on, ninna rohana do ra.. jala yakin do au, begu i pe ra dibahen do serita sengkel2 taringot jolma on ate, mengkel-engkel do ra nasida.. Horas.. Tabe sian Pangururan..\n4 Januari, 2012 pukul 10:31 am\t Balas\n@A. Putra Situmorang,\nido lae, jala didok nasida, “nga umbeguan hape jolma i sian hita ninna” hahahhahah/……selamat tahun baru ma lae, tu hamu sude pangisi ni luat samosir….\n26 Desember, 2011 pukul 12:56 pm\t Balas\nunang tersinggung angka dongan begu ate…\nHarlen par laeparira\n1 April, 2012 pukul 12:07 pm\t Balas\nBah tahe lae! Marsisir imbulu hape tu parekkelon do ujung na. Bahen muse lae da?\n4 April, 2012 pukul 8:11 am\t Balas\nOke laekku, mauliate nunga ro hamu


ETOS HAPARTOGION: Pamuro so Marumbalang – Batak Indonesia\nJAKARTA, BatakIndonesia.com — Angka dongan na liat na lolo. Taingot dope tahe turiturian ni Si Piso Malim, sada jolma na sumalin skatina i? Molo tung pe taingot dope, huadarhon ma jolo deba sarito i tu hita.\nHanohonna, di sada tingki, disuru inongna ma Si Piso Malim mandiori huta ni tulangna huhut laho mangaririt boru ni ibotona i bahe parumaenna. Di na mandiori huta ni tulangna Si Piso Malim, mangulon ma ibana di tongan dalan huhut martapian di batang aek na adong disi. Di na martapian i ibana, sipsip ma dibuat hatobanna i pahean dohot piso ni Si Piso Malim i laos mamangkehonsa. Alani, bali ma hasaktian ni Si Piso Malim i tu hatobanna i.\nDung sidung ibana martapian, diida ibana ma naung dipangke hatobanna i paheanna rap dohot pisona i solot di gontingna. Manigor muruk ibana. Alai, aha ma huasona, ai nunga hira sude pinda hasaktionna tu hatobanna i. Mamungka sian i, ibana ma na gabe hatoban ni hatobanna i hian.\nTep ma i, sahat ma nasida tu huta ni tulangna i. Ala naung nania leleng ndang hea nasida pajumpang, ndang apala ditanda tulangna i be rupa ni berena i. Toho ma antong, saut ma diparbere ibana Si Piso Malim dekadeka (palsu) i. Ianggo Si Piso Malim, na nuaeng gabe hatoban i, sai malengleng ma ateatena paidaida na masa i, so tardokna be agiaaha.\nAlai, songon nidok ni umpama: “Samalomalo ni padidit manjangkit, sai na madabu do ujungna!” Di sada tingki, disuru tulangna ma ‘berena’ i mangingani eme na dijomur di alaman unang suda dituduhi manuk. Ala mondohondok ibana na mangingani i, suda ma eme i digulut manuk. Mamungka sian i, sungkunsungkun ma roha ni tulangna i di hasaktian ni berena naung tarbarita i.\nMarsogotna i, disuru tulangna i muse berena i manjomur eme. Ala tong mondokhondok ibana, disuru ibana ma hotobanna i manggontihon ibana mangingani eme na dijomur i. Diparrohahon tulangna i do sude na masa i. Holan hundul do Si Piso Malim na tingkos i di jolo jabu, ndang adong agiasada manuk pe na mandonohi eme i. Marnida i, tubu ma tu roha ni tulangna i, jala mangkuling ma nang mudarna, mandok: “Sotung na i do berengku!?”\nDung dipatangkas tulangna i tarboto ma ise sasintongna berena. Dipaulak ma hasaktian ni berena i jala mulak hatoban ma Si Piso Malim dekadeka i.\nRa, tudos ma Si Piso Malim i tu Pamuro so Marumbalang na hudok di goar ni sarito on.\nRa, bo pe ndang adong be na marhasaktian songon hasaktian ni Si Piso Malim di na mangingani eme na dijomur i dohot poda na tur Pamuro so Marumbalang i, boi do taain i gabe tudosan tu relasi kerja uluan-sisean nuaeng on. Unang be sai tadok, rupani: “Ai so adong palisi, tu aha marhelem!?” Ndang rumang ni pangalaho na tingkos i. Ndang tudos hita tu pinahan na ingkon pajagajagaon asa atur. Taulahon ma hombar tu ulaonta. Unang tatanjungi na so parlangeanta. Haposan ma hita di angka ulaon na dipasahat tu hita.\nTu uluan pe, dos do nangkokna dohot tuatna. Saguru tu hapartogionna do pangulahonon ni siseanna. Molo tingkos do ibana manguluhon na ginonggomanna, tontu sahali siseanna pe biar (jaha: unduk) ma tu parentana. Unang antong tajom tu toru, majal tu ginjang. Alani, pamuro so marumbalang i ma konsep relasi kerja uluan-sisean na ringkot ulahononta di partingkian on. Molo songon i do, molo sisean do hita, haposan ma hita. Molo partogi manang uluan hita, marsahala ma hita, na so sijuaon ni sisean na taparentahon, disi manang so disi hita.\nTotal Users : 327737\nTotal views : 1121258


Bahan Sermon Evanggelium- Minggu, 06 Juni 2010 – Parjumpanganta\nBahan Sermon Evanggelium- Minggu, 06 Juni 2010\n2 Juni 2010 Parjumpanganta\nEV : 5 Musa 6 : 10 – 15\n1. Buku 5 Musa on ( Indo: Ulangan ), marisihon angka pidato ni si Musa tu bangso Israel andorang so mamasuhi huta bagabaga Kanaan. Molo dirongkom adong opat na ringkot idaonta sian Buku 5 Musa on, ima :\nHata sipaingot ni si Musa tu bangso i, asa ingot nasida di pambahenan ni Debata na songkal jala na balga i, ima paruarhon nasida sian parhatobanan Misir, dohot na marmudumudu nasida mangalaosi halongonan. Alani i ingkon ingot nasida tu Debata Jahowa, unduk, serep jala satia tu Debata.\nDipaingot si Musa muse bangso i di Patik na sampulu i, laho mangondolhon asa dipatuduhon bangso i ngolu na badia jala marhadaulaton holan tu Debata sambing.\nDiparata jala dipatajom si Musa muse tu bangso i, taringot tu padan na binahen ni Debata tu nasida. Asa rade nasida paimbaru diri jala rade manggohi angka na pinangido ni Debata ima ngolu habadiaon.\nDitodo do si Josua manggotihon si Musa manguduti ulaon manguluhon bangso i laho manggohi parsuruon ni Debata ima mamasuhi huta bagabaga.\n2. Impola ni Buku 5 Musa on ima : Jahowa Debata paluahon bangsoNa huhut mamasumasu nasida. Alani i ndang boi lupa bangso i. Ingkon satia do nasida tu Debata, asa mangolu nasida jala tongtong sai dapotan pasupasu. Ayat na tarbarita di Buku 5 Musa on ima: ’Tangihon ma, ale Israel, anggo Jahowa Debatanta i, Jahowa Sasadasa do. Jala ingkon haholonganmu Jahowa, Debatam sian nasa roham dohot sian nasa ateatem dohot sian nasa gogom. Jala ingkon parateatehononmu luhut hata on, angka na hutonahon tu ho sadarion (6:4-6).\nII. HATORANGAN NI AYAT\n1. Singkop, godang, balga huhut angka nauli na denggan do diparade Debata tu bangsoNa.\nDi ayat 10 dohot 11, jojor jala torang do dipabotohon si Musa tu bangso i songon dalan paingothon jala manjagahon roha ni bangso i, molo dung bongot nasida tu huta Kanaan. Mangihuthon hata ni Debata tu si Musa jala ido na pinasahat ni si Musa tu bangso i, nunga diparade Debata di nasida angka na ringkot i, molo dung bongot nasida tu Kanaan. Singkop do pasupasu ni Debata sijalahan jala sidapothononnasida di huta bagabaga i. Dilehon Debata do tu nasida tano, huta angka na bolon dohot na denggan. Tole angka bagas nauli jala na denggan na marragamragam, dohot sumur, porlak anggur dohot hau Jetun, sahat tu sipanganon nasida disarihon Debata. Molo songon on Debata manarihon tu jolo di ngolu ni bangsoNa, tontu tu hita sinuaeng pe masa do on. Sangkap nauli na denggan do dilehon Debata tu angka na satia tu Ibana, ndada sangkap hamagoan. ”Ai nunga tangkas huboto sangkap angka na husangkapi taringot tu hamu, ninna Jahowa, sangkap hasonangan do tahe ndada tu hamagoan, asa ahu mangalehon tu hamu ujung na hinalungunhonmuna” – Jer. 29:11. Dao jumolo Debata mamingkirhon angka na ringkot di hita. Dao dumenggan Debata manarihon na ringkot tu angka na porsea. Dao sumingkop Debata patureturehon angka na porlu di angka na porsea. Dao gumogo Debata mangurupi angka na porsea i sian gogona sandiri dohot hagogoon ni portibi on. Sada do hata hinsuna ima, molo itahaholongi Jahowa, Debata sian nasa roha dohot sian nasa ateate dohot sian nasa gogo, huhut mamparateatehon sude angka hataNa (6:5-6). Molo masa do on di ngolu ni angka na porsea, ndang pola be ganggu ibana di ngolu siganup ari dohot ngolu tu joloan ni ari. Nda Debata do na jumadihon angka jolma, tontu Debata do na sari di jolma i. Boha muse ma tu angka na satia i. Gari amporik na marasam dua benggol ndang dihalupahon Debata, ba lam ma na porsea i?\n2. Marngolu di bagasan habadiaon.\nDung torang dipatolhas si Musa songon i ma balga ni panarihonon ni Debata tu bangsoNa. Dipatihi si Musa ma nasida, asa badia ngolu nasida. Adong 5 pangalaho na ingkon patupaon ni bangso i molo bongot nasida tu huta bagabaga, ima:\n1. Manjagahon diri (berhati-hati)\nMolo didok manjagahon diri na marlapatan asa unang sarombang hita dohot angka hajahaton na dihumaliang hita. Ingkon tong boi ni pasisi angka ulaon na mambahen ramun roha nang diri. Ndang na mandok mandao ma sian parsaoran. Alai asa unang gabe sarombang dohot pangalaho portibi. Ndang manumannuman angka na masa, hape ulaon dosa do jala gok hajahaton. Alai, dibagasan roha boi manjagahon asa unang tartait roha tu hagiot ni daging.\n2. Unang mangalupahon Jahowa.\nDos do pandohan on, ’lupa kacang akan kulitnya’. Unang ma nian tahalupahon angka pambahenan ni Debata na tu hita. Angka dia ma i, sude angka na tahangoluhon i, na sian Debata do i. Ndang adong na ro sian dirinta i, manang pinarbuehon ni portibi on, na ro sian Debata do saluhut na adong di portibi on, nang ngolunta pe. Alani i, mansai koras do sasintongna hata on tu angka na manghalupahon Debata. Dohonon do na manghalupahon Debata molo so Ibana be tapangasahon jala tapatujolo di sude ngolunta. Dohonon do manghalupahon Debata molo so taparsangapi Ibana marhite ngolu na marhabadiaon. Dohonon do na manghalupahon Debata molo so mandok mauliate hita tu Ibana sian unduk dohot serep ni roha.\n3. Biar mida Jahowa jala huhut mangoloi Ibana.\nHataridaan ni biar mida Jahowa na parjolo ima, biar rohana mangulahon dosa, mangulahon hajahaton dohot haurahon dohot haramunon. Napaduahon, biar mida Jahowa, ima di rohana tubu jala sai marsigorgor roha na sai patupahon ulaon na denggan, parange na denggan, pingkiran na denggan, hata na denggan na so matubu bada, dohot parsaoran na uli na denggan. Jala sasude na on songon tanda pangoloion tu Debata.\nDi pangoloion nasida tu Debata naeng ma nian hot parange ni bangso i so mubauba. Ingkon maruari manang marpadan nasida dompak Goar ni Debata, naso jadi nasida maninggalhon jala mansoadahon Debata. Ringkot do adong komitment pribadi, keluarga, huria nang bangso maradophon Debata, asa tarida parsitutuonta mangoloi Debata.\n5. Unang mangoloi debata sileban.\nAngka dia do debata sileban di partingkian sinuaeng on? Mansai ragam do. Boi do arta, hasangapon, hepeng, gogo, jabatan, huaso, hagiot ni daging dohot gogo ni iba sandiri, dna. Alai boi do gabe parhitean sude na ginoaran i, molo dipeakhon tu toru ni huaso ni Debata, gabe pasangaphon dohot pujipujian di Debata. . Tardok na mangoloi debata sileban do molo tumimbo holong ni rohana tu angka na asing sian tu DEBATA. Tardok na manggana debata sileban do molo tumimbo pos ni rohana tu angka na asing sian tu DEBATA. Tardok na manggana debata sileban do molo tumimbo panghirimona tu angka na asing sian tu DEBATA. Jala tardok na manggana debata sileban do molo tumimbo haporseaona tu angka na asing sian tu DEBATA.\n3. Dipinsang maon angka na mangalupahon Debata.\nPatubuhon parsitutuon di roha ni bangso i, dipatolhas si Musa do boha Debata tarrimas di angka na so satia jala na mangalupahon pambahenan ni Debata. Dipatumpol si Musa do ia Debata, Debata parrimas do. Asa marhite lumbalumba on, gabe moru ma halembaon ni bangso i alai lam tu timbona ma parningotan nasida di sude pambahenan ni Debata. Ringkot do molo tongtong taingot ia Debata i, Debata parrimas do di angka siulahon dosa dohot hajahaton. Debata parrimas di angka na so pasangaphon Goarna na Badia i. Alai, unang gabe baliksa, gabe ndang ro hita mandapothon ibana ala ni biarta tu Debata.\nPrevious Article Ummalo do Debata\nNext Article Nol…??? = 1000 %…!!!


Ompu Simataraja Sian Tano Tamba, Huta Ni Ompungna | SIMATARAJA\nBuku Putih, SIMARMATA.or.id – SorbadijuIu mempunyai anak lima, jala Omputta ma anak nomor tolu ima Saragitua. Saragitua mempunyai dua anak, ima Ompu Tuan Binur dohot Ompu Saragi jala Simataraja anak patoluhon sian opat anakhon ni Omputta Tuan Binur.\nOmpu Tuan Binur mangoli tu boru ni Raja Manurung sian negeri Sihotang na margoar Bunga Ria br. Manurung, jala mamungka huta nasida di Rianiate, goama HUTA NAMORA. Ompu Tuan Binur Raja disegani di daerah tersebut, dengan sambutan dan kehormatan dari penduduk.\nDisada tingki dibahen Simataraja ma sada parpunguan dinasida marhaha-maranggi lao patotahon bagian na pinungka ni Ompu Tuan Binur dohot Ompu Saragi Tua na adong ditano Tamba, huhut manangkasi torsa – torsa ni adat si Raja Batak. Dung mangkatai nasida, ditolopi ma Simataraja borhat mandapothon pinompar ni Ompu Tamba Tua ditano Tamba, jala didapot ma disi Sitonggor, Sitonggor Tonga-tonga dohot Sitonggor Toruan, anak ni Ompu Tamba Tua.\nManat do Simataraja mangkatai dohot Pinompar ni Ompu Tamba Tua na tolu i. Ai sai diingot do umpasa na mandok manat mardongan Tubu, elek mar Boru jala somba marhula-hula. Mangalusi sise pinompar ni Ompu Tamba Tua, dialusi Simataraja ma, ima manungkun na pinungka ni Omputta Saragi Tua na adong di Tano Tamba.\nDibagasan dos ni roha dipatota ma golat/bagian, ima bagian ni Tamba Tua dipasahat ma tu pinompar na, jala bagian Saragi Tua dipasahat tu Simataraja. Dijou nasida ma Bius Bolon patotahon adat huhut patuduhon hasadaan ni roha nasida. Dipatupa nasida ma mangalahat sada horbo sitingko tanduk sijambe ihur, siopat pusoran, na malo mangarege ditonga ni alaman, patuduhon barita gabe barita horas. Digokhon do pomparan ni Si Raja Naiambaton na humaliang tano Tamba, tarlumobi Saragi Tampak. Denggan do ulaon i mardalan sahat tu ujungna. Jala dimasa ni ulaon i diparate-atehon na torop ido Simataraja, ala tarbarita do tu sude luat ia Simataraja jolma partahi, paralamat jala ulubalang na gogo.\nbatak Deak Raja Horas Huta Namora Lango Raja Ompu Tuan Binur Saing Saing Raja simarmata simataraja Tamba\t2016-04-10\nTotal tampilan halaman: 3.556